искане на разрешение за тип возило и/или на разрешение за пускане на возило на пазара;
 б)
 Агенцията и националните органи по безопасността при разглеждане на заявление за тип возило и/или за пускане на возило на пазара, както и във връзка с предварителната процедура;
 в)
 разрешаващия орган, при вземане на решения относно издаването на разрешения за тип возило или за пускане на возило на пазара;
 г)
 управителите на инфраструктура, при посочването на условия за провеждането на изпитвания по тяхната мрежа (техните мрежи) и предоставяне на информация, необходима за разрешаването на возило по отношение на съответния район на използване.
 2. Настоящият регламент се прилага без да засяга посоченото в член 21, параграф 16 и параграф 17 от Директива (ЕС) 2016/797.
 Член 2
 Определения
 За целите по настоящия регламент се прилагат следните определения:
 1)
 „разрешаващ орган“ („authorising entity“) означава органът, издаващ разрешения за тип возило и/или за пускане на возило на пазара;
 2)
 „основни проектни характеристики“ („basic design characteristics“) означава параметрите, използвани за идентифициране на типа возило, както е специфициран в издаденото разрешение за тип возило и е записан в Европейския регистър на разрешените типове железопътни возила („ERATV“);
 3)
 „управление на конфигурациите“ („configuration management“) означава систематичен организационен, технически и административен процес, прилаган по време на целия жизнен цикъл на дадено возило и/или тип возило с цел да се осигури наличие и поддържане на съгласуваност на документацията и проследимост на измененията, така че:
 а)
 да са изпълнени изискванията на съответната нормативна уредба на ЕС и съответните национални правила;
 б)
 измененията да се контролират и документират, било в техническите досиета или в досието, придружаващо издаденото разрешение;
 в)
 информацията и данните да се поддържат в актуално състояние и да са точни;
 г)
 съответните заинтересовани страни да са информирани за измененията, както е необходимо;
 4)
 „дата на получаване на заявлението“ („date of receipt of the application“) означава:
 а)
 в случаите, при които като разрешаващ орган действа Агенцията — първият общ работен ден за Агенцията и съответните национални органи по безопасността за предвидения район на използване след потвърждаването на получаването на заявлението;
 б)
 в случаите, при които като разрешаващ орган действа национален орган по безопасността — първият работен ден в съответната държава членка след потвърждаването на получаването на заявлението;
 5)
 „субект, управляващ изменението“ („entity managing the change“) означава притежателят на разрешението за типа возило, ползвателят на возилото или организацията, получила от тях такива правомощия;
 6)
 „притежател на разрешение за типа на возилото“ („holder of the vehicle type authorisation“) означава физическото или юридическо лице, което е подало заявление и е получило разрешение за типа на возилото, или правоприемник на това лице;
 7)
 „обосновано съмнение“ („justified doubt“) означава проблем, класифициран като проблем от „тип 4“ съгласно член 41, параграф 1, буква г), със съответна обосновка и потвърждаващи данни, повдигнат от разрешаващия орган и/или от националните органи по безопасността, отговарящи за района на използване, свързан с информацията, подадена от заявителя в неговото заявление;
 8)
 „национален орган по безопасността за района на използване“ („national safety authority for the area of use“) или „НОБ за района на използване“ означава национален орган по безопасността,